open-index/open-wikipedia-markdown huggingface dataset:
Kuusiherkkusieni

**Kuusiherkkusieni** eli **anisherkkusieni** (*Agaricus sylvicola*, syn. *Agaricus silvicola*) on valkoinen tai kellertyvä herkkusienilaji. Sen jalka on iso ja renkaallinen, heltat ovat aluksi punertavat ja myöhemmin ruskeat. Sieni viihtyy melko yleisenä seka- ja havumetsissä koko Suomessa. Anisherkkusieni on hyvän makuinen ja siten herkullinen ruokasieni.

Sieni on hyvä ruokasieni, mutta se kerää itseensä niin paljon ympäristömyrkkyjä, esimerkiksi elohopeaa, ettei säännöllistä pitkäaikaista käyttöä suositella, eikä sitä pidä kerätä alueilta, joilla liikenne ja teollisuus päästävät paljon raskasmetalleita. 

Kokemattoman sienestäjän ei tule kerätä tätä sientä, koska se muistuttaa tappavan myrkyllistä valkokärpässientä. Nämä sienet voi erottaa siitä, että valkokärpässienen heltat ovat pysyvän valkoiset, kuusiherkkusienellä ne tummuvat myöhemmällä iällä tumman itiöpölynsä vuoksi. Valkokärpässienen itiöpöly on valkoista. Ne voi kokenut erottaa myös hajusta: valkokärpässieni tuoksuu raa'alta perunalta, kuusenherkkusieni anikselta.

## Lähteet

## Aiheesta muualla
* MushroomExpert: Agaricus silvicola 
* Rogers Mushrooms: Agaricus silvicola
Tapionherkkusieni

**Tapionherkkusieni** (*Agaricus sylvaticus*) on ruskeasuomuinen, vaalealakkinen herkkusienilaji. Sen heltat ovat aluksi vaaleanharmaat, vanhemmilla sienillä tummanruskeat. Jalka on harmaanpunertava ja siinä on rengas. Lakki on valkoinen ja ruskeiden suomujen peittämä. Sieni kasvaa kuusikoissa kautta Suomen. Se on hyvä ruokasieni.

## Lähteet

## Aiheesta muualla
*Luontoportti: Tapionherkkusieni (''Agaricus sylvaticus'')
*UPM Metsä: Tapionherkkusieni (''Agaricus silvaticus'') 
*''Agaricus sylvaticus'', tapionherkkusieni @ Natural Fungi in Finland
Parhaan ohjauksen Annie-palkinto

**Parhaan ohjauksen [[Annie-palkinto]]** on Los Angelesin kansainvälisen animaatiofilmiyhdistyksen vuodesta 1996 lähtien vuosittain jakama palkinto edellisvuoden parhaalle animaatio-ohjaajalle. Poikkeuksellisesti vuonna 2002 Annie-palkintoja ei jaettu ollenkaan. Vuodesta 1997 lähtien palkintoa on jaettu kahdessa osassa, parhaasta elokuva- ja televisio-ohjauksesta.

## Voittajat
Piennarherkkusieni

**Piennarherkkusieni** (*Agaricus subperonatus* syn. *A. vaporarius*) on likaisenruskea, suomulakkinen herkkusienilaji. Se viihtyy puutarhoissa ja yleisillä puistoalueilla. Jalka on valkoinen ja siinä on rengas. Heltat ovat aluksi lihanpunaiset, myöhemmin ruskehtavat. Sieni on hyvä ruokasieni, mutta saattaa kerätä toisten herkkusienten tapaan itseensä raskasmetalleja, joten sitä ei tulisi poimia esimerkiksi liikenneväylien varrelta. Sieni on harvinainen koko Suomessa.

## Lähteet
Veriherkkusieni

**Veriherkkusieni** (*Agaricus langei*) on tummanpunertava, suomulakkinen herkkusienilaji. Sienen heltat ovat aluksi punertavia, vanhemmalla sienellä ruskeat. Jalka on valkoinen ja siinä on rengas. Sieni on hyvä ruokasieni, mutta sitä ei tule kerätä alueilta, joissa on raskasmetalleja. Sieni kasvaa kuusikoissa, puistoissa ja nurmikoilla kohtalaisen harvinaisena koko Suomessa.

## Lähteet
Lego Batman: The Video Game

**Lego Batman: The Videogame** on Traveller’s Talesin kehittämä ja Warner Bros. Interactiven vuonna 2008 julkaisema toimintaseikkailupeli. Peli perustuu DC Comics -sarjakuvakustantajan *[[Batman]]*-sarjakuvaan – hahmoina ovat Lego-minihahmot. Pelin juoni ei perustu elokuviin, ja se onkin Traveller’s Talesin ensimmäinen Lego-peli, jossa on aivan oma, uusi juonensa, ellei *[[Bionicle Heroes]]ia* oteta lukuun. Pelille julkaistiin jatko-osa *[[Lego Batman 2: DC Super Heroes]]* vuonna 2012.

## Pelaaminen
*Lego Batman* idealtaan on samankaltainen kuin *[[Lego Star Wars: The Video Game|Lego Star Wars]]* ja *[[Lego Indiana Jones: The Original Adventures|Lego Indiana Jones]]*. Pelaaja liikkuu pelissä eteenpäin tasohyppelytyyliin ja ratkoo erilaisia pulmanratkaisutehtäviä, joissa yleensä yritetään saada ovi tai silta auki. Uutta pelissä on erilaiset puvut, joita voi käyttää pulmanratkaisuissa: Batmanin pukuja ovat liito- (*Glide*), räjäytys- (*Demolition*), sooninen- (*Sonic*) ja kuumuudensuojauspuvut (Heat Protection), Robinin taas teknologia- (*Technology*), magneetti- (*Magnet*), vesi- (Water) ja imurointipuvut (*Attract*). Pelaaja pääsee sankareiden lisäksi pelaamaan myös vihollisilla, joilla on erilaisia yksilöllisiä erikoiskykyjä: Arvuuttaja, Hullu Hatuntekijä ja Linnunpelätin voivat ohjata ihmisten mieltä, Bane ja Killer Croc voivat nostaa suuria esineitä, Pakkasherra voi jäädyttää esineitä ja vihollisia, Kaksinaama ja Myrkkymuratti voivat kävellä myrkkyvuodon päällä jne. Kenttiä pelissä on yhteensä 30 (viisi kenttää yhdessä episodissa), bonuskenttiä 2 ja hahmoja 50. Kulkuneuvotasot ovat uudistuneet; nyt pelaaja voi taistella myös maalla ja merellä.

## Äänirooleissa

## Lähteet
Kääpiöherkkusieni

**Kääpiöherkkusieni** (*Agaricus comtulus*) on valkoinen tai kellertävä pieni herkkusienilaji. Sienen heltat ovat aluksi punaiset, ja muuttuvat myöhemmin ruskeiksi. Sienen jalka on n. 4 cm:n pituinen, valkoinen ja siinä on rengas. Sieni kasvaa melko yleisenä laitumilla ja nurmikoilla koko Suomessa. Se on syötävä ruokasieni.

## Lähteet
Estádio Alberto Víctolo

**Estádio Alberto Víctolo** on monikäyttöinen stadion Tanabissa Brasiliassa. Nykyään sitä käytetään enimmäkseen jalkapallossa Tanabi Esporte Cluben kotikenttänä. Stadionille mahtuu 11 617 ihmistä.
Polttoturve

**Polttoturve** on kuivilta soilta polttoainekäyttöön rouhittua turvetta. Turve on luokitukseltaan uusiutumaton luonnonvara, koska turve kasvaa vuoden aikana vain 0,5 millimetriä.

## Lähteet
*
Siroherkkusieni

**Siroherkkusieni** (*Agaricus dulcidulus*) on valkoinen tai viininpunanvärinen, pienten violettien suomujen peittämä herkkusienilaji. Sen heltat ovat ensin vaaleat, myöhemmin lihanpunaiset ja lopulta mustat. Jalka on valkoinen ja siinä on kaksinkertainen rengas. Sieni kasvaa havu- ja lehtipuiden seurassa metsissä ja metsänreunoissa kohtalaisen harvinaisena koko Suomessa. Se on hyvä ruokasieni.

## Lähteet
Estádio Antônio Accioly

**Estádio Antônio Accioly** on monikäyttöinen stadion Goiâniassa Brasiliassa. Nykyään sitä käytetään enimmäkseen jalkapallossa Atlético Clube Goianiensen kotikenttänä. Stadionille mahtuu 8 000 ihmistä.
Punainen kirja

**Punainen kirja** on raportti, johon on koottu tieto eliölajien uhanalaisuudesta ja niiden uhanalaisuusluokituksesta.

Kansainvälistä Punaista listaa eli Punaista kirjaa julkaisee Kansainvälinen luonnonsuojeluliitto IUCN. Sitä on julkaistu vuodesta 1994 alkaen. Vuoden 2012 versiossa on käsitelty yli 60&nbsp;000 lajin uhanalaisuustilanne.

Suomen luonnosta arviointeja on tehtyjä viisi; kolme niistä noudattaen kansainvälisen luonnonsuojeluliiton IUCN:n ohjeita. Arvioinnit on tehty vuosina 1986, 1992, 2000, 2010 ja .  

## Lähteet
*

### Viitteet

## Kirjallisuus
* Rassi, P., Hyvärinen, E., Juslén, A. & Mannerkoski, I. (toim.) 2010: *Suomen lajien uhanalaisuus – Punainen kirja 2010*. Ympäristöministeriö & Suomen ympäristökeskus, Helsinki.  (nid.)  (PDF)
*Hyvärinen, E., Juslén, A., Kemppainen, E., Uddström, A. & Liukko, U.-M. 2019: *Suomen lajien uhanalaisuus – Punainen kirja 2019.* Ympäristöministeriö & Suomen ympäristökeskus, Helsinki.  (PDF)

## Aiheesta muualla
* IUCN Red List of Threatened species 
* Suomen lajien Punaisen kirjan verkkopalvelu 2019 (Suomen Lajitietokeskus)
* Suomen lajien punainen lista 2019 (Ymparisto.fi)
Haisuherkkusieni

**Haisuherkkusieni** eli **meriherkkusieni** (*Agaricus bernardii*, syn. *A. maleolens*) on Suomessa kasvava myrkyllinen herkkusienilaji. Haisu- ja meriherkkusientä pidettiin aiemmin eri lajeina, mutta nykykäsityksen mukaan on kyse yhdestä lajista. Se muistuttaa syötäviä herkkusieniä, mutta sienen tunnistaa tympeästä hajustaan. Sen lakki on valkoinen tai vaaleanruskea. Jalka on vaalea ja heltat ovat aluksi lihanpunaiset ja myöhemmin tummanruskeat. Sieni on lievästi myrkyllinen ja saattaa aiheuttaa vatsanväänteitä. Sieni myös maistuu pahalta. 

Ennen meriherkkusienenä tunnettu muoto kasvaa merenrantojen niityillä ja sisämaan tienvarsilla. Sieni on kohtalaisen harvinainen koko Suomessa.

## Lähteet
Pounikko

**Pounikko** on palsa- ja aapasoilla tavattava ohutturpeinen, tiheävarpuinen rahkasammalmättäikkö. Pounikossa mättäiden välissä saattaa joskus olla näkyvää mineraalimaata. Pounikoita kasvaa havumetsävyöhykkeen pohjoisosien, subarktisten alueiden ja arktisten alueiden soilla. Pounikon lähikäsitteitä ovat jänne ja pounu. 

## Lähteet
Shaun Cashman

**Shaun Cashman** on yhdysvaltalainen animaattori ja Annie-palkittu ohjaaja, joka aloitteli uraansa ääntennauhoittajana ennen kuin pääsi 1990-luvun alussa Simpsoneihin hahmojen sommittelijaksi. Sarjan jälkeen Cashman on toiminut enimmäkseen ohjaajana muun muassa Kukkulan kuninkaassa ja The Grim Adventures of Billy & Mandyssa.

## Aiheesta muualla
*
Phil Cummings

**Phil Cummings** on yhdysvaltalainen Emmy-palkittu animaattori, joka on toiminut satunnaisesti ohjaajana, josta hänet palkittiin Anniella vuonna 2005.

## Aiheesta muualla
*
Pyhän Laurin kirkon rauniot

**Pyhän Laurin kirkko** Hämeenkoskella oli suomalainen keskiaikainen harmaakivikirkko. Kirkko on todennäköisesti rakennettu vuosien 1510 ja 1560 välisenä aikana. ja se rakennettiin palvelemaan vuonna 1410 perustettua Kosken seurakuntaa. Seurakunta liittyi kuitenkin jo 1540 kappeliseurakunnaksi Lammin seurakuntaan. Kirkko jäi pois käytöstä 1600-luvulla ja raunioitui. Uusi Hämeenkosken kirkko on noin puolen kilometrin päässä idässä.

Poikkeuksellista kirkossa oli sen kahdeksankulmainen pohjakaava, toinen vastaavanlainen tunnetaan Rengosta. Tiedossa ei ole, onko kirkossa ollut kivistä sakaristoa, asehuonetta tai muita runkohuoneessa ulkonevia osia. Runkohuoneen on päätelty olleen pitkänomainen.

Kirkon tuhoutumisen syytä ei tarkkaan tiedetä. Vuonna 1705 tehtyyn karttaan kirkko oli merkitty vanhaksi. Turun yliopiston vuosien 1996–1997 tutkimusten raportissa todettiin, että kirkko ei tuhoutunut tulipalossa. Kirkon hylkäämisen yhtenä syynä pidetään uskonpuhdistusta ja toisaalta maaperää kirkon ympärillä. Keskiajan lopulla kirkko on ollut länsisivua lukuun ottamatta veden ympäröimä ja maaperä on ollut syvältä routaantuvaa. Kirkon kahdeksankulmainen muoto on edesauttanut vaurioiden syntymistä muureihin – nelikulmainen rakennus olisi kestänyt perustusten liikkumisen aiheuttaman rasituksen paremmin. Kirkon raunioituminen ja hylkääminen on todennäköisesti tapahtunut 1500-luvun lopun ja noin vuoden 1650 välisenä aikana. 

Kirkon raunion havaitsi ensimmäiseksi arkeologi Hjalmar Appelgren 1890-luvulla. Raunioilla tehtiin vuodesta 1962 arkeologisia kaivauksia Henrik Liliuksen ja myöhemmin Jussi-Pekka Taavitsaisen johdolla.

## Katso myös
Hämeenkosken kirkko

## Lähteet

## Aiheesta muualla
Frank Caliendo

**Franklin ”Frank” Caliendo** (s. 19. tammikuuta 1974) on yhdysvaltalainen koomikko, joka tunnetaan parhaiten imitaatioistaan ohjelmassa Mad Tv. Hän esiintyi myös ohjelmassa FOX NFL Sunday. Nykyään Caliendolla on oma sarja Frank Tv, jota esitetään Yhdysvalloissa PBS-kanavalla. Tunnetuimmat hänen imitaatioistaan ovat George W. Bush ja John Madden.

## Ura

Frank Caliendo syntyi Chicagossa, Illinoississa ja kasvoi Waukeshassa, Wisconsinssa. Caliendo aloitti esiintymisensä stand-up-koomikkona paikallisella komediaklubilla. Hänen tv-debyyttinsä oli vuosina 2000–2001 sketsikomedia-sarjassa Hype. Sen jälkeen hän on tehnyt monia stand-up -esiintymisiä televisio-ohjelmissa, esimerkiksi Late Show with David Lettermanissa ja Late Night with Conan O'Brienissa. 

Caliendo liittyi Mad Tv:n näyttelijäjoukkoon vuonna 2001, ohjelman seitsemännen tuotantokauden alkaessa. Ennen lähtöään Mad Tv:stä vuonna 2006, Caliendo ehti olemaan mukana kaikkiaan 117:n jakson kuvauksissa. Tunnetuin Caliendon ohjelmassa esittämistä imitaatioista on John Madden.

Caliendo aloitti oman sketsikomedia-sarjansa marraskuussa 2007. Frank juontaa ohjelman ja esiintyy sketseissä meikattuna.

## Caliendon imitoimia henkilöitä
* Adam Sandler
* Andy Reid
* Arnold Schwarzenegger
* Al Gore
* Al Michaels
* Al Pacino
* Andy Rooney
* Barney Rubble
* Bert (Sesame Street)
* Bill Clinton
* Bill Cosby
* Bill Walton
* Brian Regan
* Casey Kasem
* Charles Barkley
* Chris Farley 
* Chris Rock 
* Christopher Lloyd 
* Christopher Walken 
* Clint Eastwood 
* David Letterman 
* Deborah Jeanne Rowe 
* Dick Cheney 
* Don Pardo 
* Donald Trump 
* Doris Roberts 
* Drew Carey 
* Elmo (Sesame street) 
* Ernie (Sesame street) 
* Fred Flintstone 
* Fred Grandy 
* George W. Bush 
* Grover 
* Harry Garay 
* Howie Long 
* Hulk Hogan 
* Ian McShane 
* Jack Nicholson 
* James Brown 
* James Gandolfini 
* James Lipton 
* Jason Alexandra 
* Jason Wilde 
* Jay Leno 
* Janeane Garofalo 
* Jeff Garlin 
* Jeff Goldblum 
* Jerry Seinfeld 
* Jerry Stiller 
* Jerry Springer 
* Jim Carrey 
* Jim Rome 
* Jimmy Johnson 
* Joe Pesci 
* Joey Fatone 
* John Madden 
* Johnny Carson 
* Jonathan Winters 
* Julia Louis-Dreyfus 
* Keanu Reeves 
* Kelsey Grammer 
* Kermit the Frog 
* Terrel Owens 
* Larry Flynt 
* Louie Anderson 
* Marv Albert 
* Matthew Perry 
* Michael J. Fox 
* Michael Richards 
* Mike Ditka 
* Mike Myers 
* Mike Tyson 
* Miss Piggy 
* Nathan Lane 
* Norm MacDonald 
* Paul Shaffer 
* Pauly Shore 
* Pat O'Brian 
* Dr. Phil McGraw 
* Phillip Seymour Hoffman 
* Ray Romano 
* Regis Philbin 
* Richard Dreyfuss 
* Rick Moranis 
* Robert De Niro 
* Robert David Hall 
* Robin Leach 
* Robin Williams 
* Rod Roddy 
* Roger Ebert 
* Rodney Dangerfield 
* Rosie O'Donnell 
* Rush Limbaught 
* Scooby-Doo 
* Sean Astin 
* Sean Connery 
* Shaggy Rogers (Scooby-Doo) 
* T. R. Knight 
* Ted Knight 
* Ted Koppel 
* Terry Bradshaw 
* Tom Brokaw 
* Tom Hanks 
* Tony Danza 
* Truman Capote 
* Wayne Knight 
* William Shatner 
* Yoda.
Brunssum-vaihe

**Brunssum-vaihe** oli plioseenikautinen stratigrafinen vaihe Luoteis-Euroopassa. Se on saanut nimensä hollantilaisen kivihiilikaivospaikkakunnan Brunssumin mukaan. Se vastasi osapuilleen laajemmin käytettyä alaplioseenin Zancla-vaihetta. Vaihe oli noin 5,6–3,4 miljoonaa vuotta sitten  tai toisen arvion mukaan noin 5–3,2 miljoonaa vuotta sitten.

Brunssum oli ilmastoltaan vaihteleva. Kausi oli hyvin lämmin pariin otteeseen, joiden välissä viileni huomattavasti. *Sequoia* oli kauden alussa ja lopussa hyvin yleinen, ja varsinkin alkulämpöhuippu oli hyvin lämmin. Lämpimimpinä vaiheina myös suosypressi (*Taxodium*) ja *[[tupelot|Nyssa]]* olivat yleisiä.

Aivan kauden lopussa lämmin lajisto harvinaistui romahdusmaisesti, *Sequoia* hävisi ja *Taxodium* kävi hyvin harvinaiseksi. Samoihin aikoihin lepät yleistyivät ja männyt harvinaistuivat.. Kanervat (*Ericaceae*) ja tuulipölytteiset ruohokasvit yleistyivät.

Brunssum-vaihetta edelsi ainakin lopultaan yleensä viileämpi Suster-vaihe , jota taas edelsi ylämioseeni . Brunssumia seurasi Luoteis-Euroopan Reuver-vaihe (yleisemmin Piacenza-vaihe).

## Lähteet
*W. H. Zagwijn, Aspects of the Pliocene and Pleistocene vegetation in the Netherlands.

### Viitteet
Scott Glenn

**Theodore ''Scott'' Glenn** (s. 26. tammikuuta 1941 Pittsburgh, Pennsylvania) on yhdysvaltalainen näyttelijä. 

Glenn on näytellyt niin elokuvissa kuin televisiossakin aina 1960-luvulta lähtien, mutta suuren yleisön tietoisuuteen hän tuli vuonna 1991 Jonathan Demmen ohjaamasta menestyselokuvasta *[[Uhrilampaat]]*, jossa hänellä on merkittävä rooli FBI-johtaja Jack Crawfordina. Lisäksi Glenn muistetaan muun muassa elokuvista *[[Ilmestyskirja. Nyt]]* (1979), *[[Silverado]]* (1985), *[[Punaisen lokakuun metsästys]]* (1990), *[[Rajaton valta]]* (1997), *[[Vertical Limit]]* (2000), *[[Training Day]]* (2001), *[[Medusan sinetti]]* (2007) ja *[[Medusan perintö]]* (2012) sekä Keppinä, Daredevilin mentorina, Marvel Televisionin Netflix-sarjoista *[[Daredevil (televisiosarja)|Daredevil]]* (2015–2016) ja *[[The Defenders (minisarja)|The Defenders]]* (2017). 

Glenn oli arvostetun japanilaisen näyttelijän Toshirō Mifunen läheinen ystävä.

## Aiheesta muualla
*
Estádio Antônio R. Guimarães

**Estádio Antônio R. Guimarães** on monikäyttöinen stadion Santa Bárbara d'Oestessa Brasiliassa. Stadion avattiin vuonna 1921. Nykyään sitä käytetään enimmäkseen jalkapallossa União Agrícola Barbarense Futebol Cluben kotikenttänä. Stadionille mahtuu 15 000 ihmistä.
Barueri Arena

**Barueri Arena** on sisäareena Baruerissa Brasiliassa. Areenalle mahtuu 5 000 katsojaa. Sitä käytettiin mm. koripallon naisten maailmanmestaruuskilpailuissa 2006.
Kulju (täsmennyssivu)

**Kulju** tarkoittaa seuraavia asioita:

* Kulju, kylä Lempäälän kunnassa Pirkanmaan maakunnassa
* Kulju, kylä Rauman kaupungissa, entisessä Lapin kunnassa
* Kulju, Nokian kaupunginosa
* kulju, keidassoilla nähtävä pieni vesipintainen kohta.
* kulju, metsälampi, suolampi
* Kulju, sukunimi:
** Matti Kulju (1891–1918), suomalainen punakaartin päällikkö 
** Mika Kulju (s. 1969), suomalainen tietokirjailija ja historioitsija
** Paavo Kulju (1936–2013), suomalainen havaijinkitaran soittaja ja musiikkivaikuttaja
** Ulla Kulju (s. 1986), suomalainen vammaisurheilija
Elias Magnus Fries

**Elias Magnus Fries** (1794−1878) oli ruotsalainen kasvi- ja sienitieteilijä ja ruotsalaisen sienitieteen isä. 

Fries opiskeli ja toimi myöhemmin professorina Lundin yliopistossa. Friesiä pidetään yhtenä modernin sienten luokittelun isänä yhdessä Christian Hendrik Persoonin kanssa. Hän käytti itiöiden väriä ja myöhemmin urallaan myös mikroskoopin avulla näkyvää itiöiden kiinnittymisen rakennetta perustana sienten taksonomian määrittämisessä.

Friesin kirja *[[Systema mycologicum]]* (1821–1822) on sienten nimistön perusteos. Nimien antoperiaatteita säätelee International Code of Botanical Nomenclature.

Sienten tai kasvien tieteellisen nimen jälkeen käytettävä määrittäjän lyhenne **Fr.** tai **Fries** tarkoittaa Friesiä. Friesin määrittämiä lajeja ovat muun muassa korvasieni, kantarelli, suppilovahvero ja koivunpunikkitatti, jonka toinen auktori, yhdysvaltalainen Walter Snell siirsi kivitateista punikkitatteihin.

## Lähteet

## Aiheesta muualla
*Elias Fries och avbildandet av svenska svampar Naturhistoriska riksmuseet
John W. Campbell -palkinto

**John W. Campbell -palkinto** voi tarkoittaa kahta merkittävää eri tahon jakamaa science fiction -palkintoa:

* John W. Campbell -palkinto, joka jaetaan Hugojen yhteydessä parhaalle uudelle kirjailijalle.
* John W. Campbellin muistopalkinto, joka jaetaan parhaalle tieteisromaanille.
Arena Zagallo

**Arena Zagallo** on suunnitteluasteelle jäänyt jalkapallostadion joka oli tarkoitus rakentaa vuoden 2014 jalkapallon maailmanmestaruuskilpailuja varten Maceióon Brasiliaan. 

Stadion nimettiin Mário Zagallon, brasilialaisen entisen jalkapalloilijan mukaan.
Leppärouskut

**Leppärouskut** (*Lactarius* sect. *Deliciosi*) on rouskujen sukuun kuuluva sektio, johon on perinteisesti luokiteltu ainoastaan ne suvun lajit, joiden maitiaisneste on punaista tai oranssia. Myöhemmin sektioon on liitetty myös lajeja, joiden maitiaisneste on sinivihreää tai valkoista. Leppärouskut eivät ole myrkyllisiä.

## Tuntomerkit
Männyn- ja verileppärouskuilla on alkuvaiheessa punertava maitiaisneste; pohjoisamerikkalaisilla lajeilla maitiaisneste voi olla myös sinertävää. Maku on tavallisesti mieto, joskus myös epämiellyttävä tai karvas. Itiöpöly on valkoista. Tavallisesti leppärouskut ovat havupuiden juurisieniä. Mikään leppärouskuista ei ole myrkyllinen ja kaikki soveltuvat paistettaviksi sekä myös sellaisinaan ruoaksi. rDNA-analyysien mukaan myös hehkurousku (*Lactarius porninsis*) kuuluu leppärouskuihin, vaikka sen maitiaisneste onkin poikkeuksellisesti valkoista.

## Lajeja
### Maitiaisneste punaista tai oranssia
* Männynleppärousku (*Lactarius deliciosus*)
* Kuusenleppärousku (*Lactarius deterrimus*)
* Vyöleppärousku (*Lactarius fennoscandicus*)
* *[[Lactarius salmonicolor]]*
* Verileppärousku (*Lactarius sanguifluus*)
* Patinaleppärousku (*Lactarius semisanguifluus*)

### Maitiaisneste sinivihreää
* *[[Lactarius indigo]]*
* Sinileppärousku (*Lactarius quieticolor*)

### Maitiaisneste valkoista
* Hehkurousku (*Lactarius porninsis*)

## Etymologia
Sana *rousku* on todennäköisesti slaavilaista alkuperää ja merkitsee "punainen sieni"; vrt. venäjän *Рыжик* - ryzhik, *рыжий* - ryzhij ("punainen", "ruosteenvärinen", "punakarvainen" ja tšekin *ryzec*. Samaa alkuperää on myös saksan nimenomaan leppärouskua tarkoittava sana *Reizker*. Väritykseen viittaa myös yhdyssanan alkuosa, jossa sana *leppä* on säilynyt vanhassa muinaissuomalaisessa merkityksessään "veri"; samaa alkuperää ovat myös leppälintu ja leppäkerttu. Tällöin sanan *[[verileppärousku]]* merkitys on oikeastaan "veriverirousku". Nimitys ei tarkoita sitä, että leppärouskut olisivat leppien (*Alnus*) juurisieniä. Lisäksi sektioon luokitellaan nykyisin myös lajeja, joiden maitiaisneste ei ole punaista.

## Muuta
Koska leppärouskujen maitiaisnesteen väriaineet kerääntyvät munuaisiin, virtsa saattaa värjäytyä sienten nauttimisen jälkeen. Kyseessä on kuitenkin täysin vaaraton ilmiö, ei sienimyrkytys eikä muukaan sairaus.

## Kuvia

2009-09-28 Lactarius deliciosus cropped.jpg|Männynleppärousku*Lactarius deliciosus*
Lactarius-deterrimus-Fichten-Reizker.jpg|Kuusenleppärousku*Lactarius deterrimus*
2013-08-06 Lactarius indigo (Schwein.) Fr 359786.jpg|*[[Lactarius indigo]]*
2007-09-23 Lactarius porninsis 1.jpg|Hehkurousku*Lactarius porninsis*
Lactarius quieticolor 01.JPG|*[[Lactarius hemicyaneus]]*
Lactarius salmonicolor cropped.jpg|*[[Lactarius salmonicolor]]*
2009-11-12 Lactarius sanguifluus 64507 crop.jpg|Verileppärousku*Lactarius sanguifluus*
2008-09-26 Lactarius semisanguifluus R. Heim & Leclair 25381.jpg|Patinaleppärousku*Lactarius semisanguifluus*
Alfred Ter-Mkrtchyan

**Alfred Ter-Mkrtchyan** (s. 19. maaliskuuta 1971) on armenialainen, sittemmin Saksaa edustanut entinen kreikkalais-roomalaisen tyylin painija.

Neuvostoliiton edustajana 19-vuotias Ter-Mkrtchyan voitti ikäluokkansa Euroopan-mestaruuden 52-kiloisissa vuonna 1990. Seuraavana vuonna aikuisten sarjassa Aschaffenburgin EM-kisoissa hän sijoittui pronssille. Vuonna 1992 Ter-Mkrtchyan voitti kultaa Kööpenhaminan EM-kisoissa kukistettuaan loppuottelussa bulgarialaisen Bratan Tsenovin. Samana vuonna Barcelonan olympialaisissa hän jäi hopealle kultamitalin mentyä norjalaiselle Jon Rønningenille. 

Kaudeksi 1993  Ter-Mkrtchyan siirtyi edustamaan Saksan liittotasavaltaa ja saavutti MM-pronssia Tukholman kisoista. Seuraavana vuonna hän saavutti pronssia Ateenan EM-kisoista ja voitti ensimmäisen maailmanmestaruutensa Tampereen MM-kisoissa, loppuotteluvastustajana azerbaidžanilainen Natik Aivazov. Vuonna 1995 Ter-Mkrtchyan saavutti hopeaa Besanconin EM-kisoita hävittyään loppuottelussa Armen Nazarjanille, ja pronssia Prahan MM-kisoista. Seuraavana vuonna hän saavutti jälleen EM-pronssia Budapestin kisoista, mutta Atlantan olympialaisissa sijoitus oli vasta yhdeksäs. 

1997 Wrocławin MM-kisoissa Ter-Mkrtchyan sijoittui uudessa 54 kilogramman painoluokassa pronssille, minkä jälkeen siirtyi painoluokkaa ylemmäs 58-kiloisiin. Hän ei kuitenkaan sijoittunut EM-kisoissa mitaleille ja palasi jo seuraavalle kaudelle 54-kiloisiin. EM-kisoissa sijoitus jäi mitalisijojen ulkopuolelle, mutta 1999 Ateenan MM-kisoissa hän nousi pronssipallille kevyimmässä, 54 kilon painoluokassa. Pronssimitalin hän saavutti myös seuraavana keväänä Moskovan EM-kisoissa. Sydneyn olympialaisissa sijoitus oli viides. Seuraavana vuonna Ter-Mkrtchyan voitti sotilaiden MM-kultaa 58-kiloisten sarjassa, mutta jäi samassa painoluokassa Patraksen MM-kisoissa todella kauas kärkisijoista. Ter-Mkrtchyan yritti vielä päästä 2004 Ateenan olympiakisoihin, mutta lopetti uransa epäonnistuttuaan yrityksessä.

## Lähteet
* FILA:n tietokanta
Päällysvesi

**Päällysvesi** on jonkin vesialtaan harppauskerroksen yläpuolella olevaa vettä. Harppauskerros erottaa päällysveden alusvedestä.

Epilimnion tarkoittaa järven pintakerrosta lämpötilakerrostuneisessa järvessä. Kerros on sekoittunut tasaisesti. Epilimnion on termokliinin yläpuolella ja kerros eroaa alempana olevasta metamolimnionista tiheyden perusteella.

Lämpötila epilimnionissa on korkein kesällä ja kylmin talvella. Nämä lämpötilaerot erottavat epilimnionin muusta vesipatsaasta. Kerros on tärkeä fysikaalisille ja ekologisille prosesseille.

## Lähteet
Wisła Krakova

**Wisła Kraków** on puolalainen, vuonna 1906 perustettu jalkapalloseura, jonka kotipaikka on Krakovan kaupunki. Se pelaa maansa toiseksi korkeimmalla sarjatasolla I ligassa. 

Seura on voittanut maansa mestaruuden 14 kertaa, viimeksi vuonna 2011. Kaudella 1978–1979 se pelasi Euroopan cupin puolivälierissä häviten Malmö FF:lle.

## Saavutukset

* Puolan mestaruus (14): 1927, 1928, 1949, 1950, 1951, 1978, 1999, 2001, 2003, 2004, 2005, 2008, 2009, 2011
* Puolan cupin voitto (5): 1926, 1967, 2002, 2003, 2024
* Puolan supercupin voitto (1): 2001
* Puolan liigacupin voitto (1): 2001

## Entisiä pelaajia

*  Kew Jaliens
*  Marcin Baszczyński
*  Serge Branco
*  Dariusz Dudka
*  Mariusz Jop
*  Tomasz Kłos
*  Kamil Kosowski
*  Paweł Kryszałowicz
*  Tomasz Frankowski
*  Radosław Sobolewski
*  Mirosław Szymkowiak
*  Maciej Żurawski

## Entisiä päävalmentajia

*  Franciszek Smuda (2001–2002)
*  Henryk Kasperczak (2002–2004)
*  Verner Lička (2005)
*  Jerzy Engel (2005)
*  Tomasz Kulawik (2005)
*  Dan Petrescu (2006)
*  Dragomir Okuka (2006)
*  Adam Nawałka (2007)
*  Kazimierz Moskal (2007)
*  Maciej Skorża (2007–2010)
*  Henryk Kasperczak (2010)
*  Tomasz Kulawik (2010)
*  Robert Maaskant (2010–2011)
*  Kazimierz Moskal (2011–12)
*  Michał Probierz (2012)
*  Tomasz Kulawik (2012–2013)
*  Franciszek Smuda (2013–2015)
*  Dariusz Wdowczyk (2016)
*  Kiko Ramírez (2017)

## Aiheesta muualla

* Virallinen sivu 
* Wisła Krakova (90minut.pl)
Pyynti-takaisinpyyntimenetelmä

**Pyynti-takaisinpyyntimenetelmä** on menetelmä, jolla voidaan arvioida eläinlajin populaation kokoa. Ensin pyydystetään jonkin verran eläimiä ja merkitään ne. Tämän jälkeen eläimet vapautetaan ja odotetaan jonkin verran aikaa, jotta ne ehtivät sekoittua muuhun populaatioon. Sitten suoritetaan uusi pyydystys ja lasketaan, kuinka monta merkittyä yksilöä saatiin kiinni. Tämän tiedon avulla lasketaan ennuste populaation koolle.

## Lähteet
*
Siegfried Müller

**Siegfried Friedrich Heinrich Müller** (26. lokakuuta 1920 – 17. huhtikuuta 1983) oli saksalainen palkkasoturi, joka tuli Kongon kriisin 1960–1965 aikana tunnetuksi nimellä "**Kongo-Müller**".

## Elämä
Siegfried Müller syntyi Crossenissa itäisessä Saksassa (nyk. Krosno Odrzańskie, Puola) vuonna 1920. Vuosina 1939–1945 Müller osallistui Wehrmachtin riveissä taisteluihin enimmäkseen Itärintamalla, yleni luutnantiksi ja sai rautaristin. Sodan lopussa Müller haavoittui ja joutui amerikkalaisten vangiksi. Vapauduttuaan vankeudesta vuonna 1947 Müller liittyi Yhdysvaltain armeijan työpalvelujoukkoihin miehitetyssä Saksassa. Yritettyään turhaan värväytyä Bundeswehriin vuonna 1956, Müller sai töitä British Petroleum -yhtiöltä Afrika Korpsin Saharaan kylvämien miinojen raivaajana.

Vuonna 1962 Müller muutti Etelä-Afrikkaan ja värväytyi vuonna 1964 kongolaisen poliitikon Moïse Tshomben avuksi koottuihin palkkasoturijoukkoihin. Kongossa Müller johti Kommando 52 -nimellä tunnettua palkkasoturiosastoa. Hän nousi julkisuuteen, kun Time ja Der Spiegel kirjoittivat Kongossa taistelevasta saksalaisesta palkkasoturista, joka oli entinen Wehrmachtin sotilas.

Vuonna 1966 Müller antoi DDR:stä kotoisin oleville elokuvantekijöille Walter Heynowskille ja Gerhard Scheumannille haastattelun, josta syntyi dokumenttielokuvaklassikko *Der lachende Mann* (Hymyilevä mies). Müller esiintyi myös Gualtiero Jacopettin dokumenttielokuvassa *[[Hyvästi Afrikka|Africa Addio]]* (Hyvästi Afrikka, 1966) sekä Heynowskin ja Scheumannin dokumenttielokuvassa *Kommando 52* (1965).

Sotilasuransa jälkeen Müller toimi Etelä-Afrikassa erään kultakaivoksen poliisipäällikkönä, jonka tehtävänä oli tutkia kaikki mustat työläiset siltä varalta että he kuljettaisivat kaivoksesta jotakin mukanaan. Hän kuoli Boksburgissa Johannesburgin esikaupunkialueella Gautengissa Etelä-Afrikassa huhtikuussa vuonna 1983.

## Lähteet
*Hymyilevä Mies 
*Lachende Mann/Hymyilevä Mies
Rasvaliukoiset myrkyt

**Rasvaliukoiset myrkyt** myrkkyjä, jotka liukenevat rasvoihin. Rasvaliukoiset myrkyt ovat erityisen vaarallisia, koska ne kertyvät rasvakudoksiin, eivätkä poistu elimistöstä itsestään. Rasvaliukoisia myrkkyjä ovat esimerkiksi DDT, dioksiinit ja PCB.

## Lähteet
*
Ren Xuecheng

´

**Ren Xuecheng** (s. 21. toukokuuta 1985 Hebei) on kiinalainen naispainija ja maailmanmestari.

Ensimmäisissä kansainvälisissä kilpailuissaan, maailmancupissa Tokiossa vuonna 2003 Ren sijoittui sarjassaan 51-kiloisissa kolmanneksi. Vuonna 2005 hän voitti 48-kiloisten Aasian-mestaruuden ja voitti kultamitalin myös samana vuonna  Budapestin MM-kisoissa voitettuaan loppuottelussa ukrainalaisen Ateenan olympiavoittajan, Iryna Merleni-Melnykin. Vuonna 2006 Ren voitti 51-kiloisten sarjan maailmancupissa, mutta jäi kotimaassaan Guangzhoun kaupungissa painituissa MM-kisoissa hopealle 48 kilogramman painoluokassa hävittyään finaalissa japanilaiselle Chiharu Ichōlle. 

Vuonna 2007 Ren sijoittui maailmancupissa 48-kiloisten sarjassa neljänneksi. Bakun MM-kisoissa hän paini 51-kiloisissa, mutta jäi jälleen hopealle kultamitalin mentyä Japaniin Hitomi Sakamotolle. Vuoden 2008 Aasian-mestaruuskisoista Ren saavutti niin ikään hopeaa.

## Lähteet
*FILA:n tietokanta
Jussi Tarvainen

**Jussi Tarvainen** (s. 31. toukokuuta 1976 Lahti, Suomi) on suomalainen uransa lopettanut jääkiekkoilija. Hän on pelannut 537 SM-liigaottelua  KalPassa, JYPissä, Tapparassa ja SaiPassa. Pelejä on myös Ruotsin, Sveitsin ja Itävallan pääsarjoista sekä Tšekin toiseksi korkeimmalta sarjatasolta. 

Vaikka Tarvainen on syntynyt Lahdessa, on hänen kasvattajaseuransa KalPa. Tapparassa hän voitti mestaruuden kaudella 2002–2003. Tarvainen on Edmonton Oilersin kolmannen kierroksen varaus vuodelta 1994. Hänet varattiin numerolla 95. 

Aikaisemmin Tarvainen pelasi keskushyökkääjän paikalla, mutta siirtyi laitahyökkääjäksi. Tarvainen oli tehokas maalintekijä, mutta myös hyvä syöttäjä. Laukaus oli kova ja tarkka. Tarvainen tunnettiin myös tehokkaana karvaajana, mikä usein toi hänelle jäähyjä.

## Tilastot

## Lähteet
* 

### Viitteet

## Aiheesta muualla
* Jussi Tarvainen Jatkoaika.comin sivustolla
Arena da Floresta

**Arena da Floresta** on monikäyttöinen stadion Rio Brancossa Brasiliassa. Se avattiin vuonna 2006. Nykyään stadionia käytetään enimmäkseen jalkapallossa Rio Branco Football Clubin kotikenttänä. Stadionille mahtuu 20 000 ihmistä. 

Arena da Florestan yleisöennätys on 12 088. Se tehtiin 14. helmikuuta 2007, kun Fluminense voitti ADESG:n.
Rauhoitettu laji

**Rauhoitettu laji** on eliölaji, jota suojellaan lajiin kohdistuvalta häirinnältä lailla. Kasveja voidaan suojella esimerkiksi poimimiselta ja eläimiä pyydystämiseltä. Monet uhanalaiset lajit on rauhoitettu, paitsi jos ne ovat vielä suhteellisen yleisiä tai niitä pidetään vahingollisina. Toisaalta kaikki rauhoitetut lajit eivät ole uhanalaisia, vaan rauhoituksella pyritään ennalta ehkäisemään lajin harvinaistumista tai suotuisan suojelutason säilymistä. Myös kansainväliset sopimukset (esimerkiksi Euroopan unionin luontodirektiivi) voivat velvoittaa lajin rauhoittamiseen valtion kansallisessa lainsäädännössä.

Rauhoitettuja eläimiä ei saa ottaa elätiksi, tappaa tai pyydystää. Myöskään niiden lisääntymistä ei saa häiritä. Rauhoitettuja kasveja tai sieniä ei saa leikata, poimia, siirtää juurineen tai tuhota. Rauhoitetulla lajilla käytävä kauppa on yleensä luvanvaraista.

## Rauhoittaminen Suomessa
Suomen luonnonsuojelulaki määrää Suomessa eliölajien rauhoittamisen periaatteet, joskin niin kutsutuista riistalajeista määrätään erikseen metsästyslaissa. Luonnonsuojeluasetuksen liitteet sisältävät rauhoitettujen lajien luettelot. Lajiluetteloita päivitetään tarvittaessa; viimeksi päivitys tehtiin syyskuussa 2009.

Lajirauhoituksen rikkomisesta säädetään Suomen rikoslain 48. luvun 5. pykälässä. Lisäksi osalle rauhoitetuista lajeista on erikseen määritelty erityinen korvaushinta lain rikkomisen varalta. Eläimillä ohjeelliset arvot vaihtelevat 17 eurosta 9755 euroon. Suurin korvattava arvo on saimaannorpalla. Rikoslain 48. luvun 9§ perusteella korvaushinta tulee maksettavaksi rauhoituksen rikkomisesta tuomittavan sakkorangaistuksen päälle.

Luonnonsuojelulain 6. luvun 40§ perusteella rauhoitus koskee myös rauhoitetun lajin kuolleena tavattuja yksilöitä.

### Rauhoitus metsästyslain perusteella
Nisäkkäiden ja lintujen rauhoittamisesta säädetään metsästyslaissa (615/1993). Sen mukaan kaikki linnut ja nisäkkäät, joita ei ole määritelty erikseen riistaeläimiksi, on rauhoitettu. Lisäksi laissa luetellaan joukko vahingollisina pidettyjä lajeja, jotka ovat rauhoittamattomia. Näitä ovat nisäkkäistä metsämyyrä, vesimyyrä, kenttämyyrä, peltomyyrä, lapinmyyrä, isometsähiiri, isorotta ja kotihiiri sekä villiintyneet kissat. Linnuista rauhoittamattomia ovat varis, harakka, harmaalokki, merilokki, kesykyyhky, räkättirastas sekä korppi poronhoitoalueella.

### Rauhoitus luonnonsuojelulain perusteella
Muut rauhoitetut eläinlajit kuin nisäkkäät ja linnut on lueteltu luonnonsuojeluasetuksen (160/1997) liitteessä 2, rauhoitetut kasvilajit liitteessä 3.

Luonnonsuojelulain 6. luvun 39§ perusteella myös suurten petolintujen pesäpuina toimivat puuyksilöt ovat rauhoitettuja lintulajin rauhoituksen perusteella.

## Katso myös
* Luettelo Suomen rauhoittamattomista linnuista
* Luettelo Suomessa rauhoitetuista kasvilajeista
* Luettelo Suomessa rauhoitetuista selkärangattomista

## Lähteet
* 
* Luonnonsuojelulaki 
* Metsästyslaki 
### Viitteet
Stéfanos Christópoulos

**Stéfanos Christópoulos** (, 1876 Patras &ndash; ?) oli kreikkalainen kreikkalais-roomalaisen tyylin painija. 

Christópoulos saavutti painista pronssia ensimmäisissä nykyaikaisissa olympiakisoissa 1896 Ateenassa. Hän voitti ensimmäisessä ottelussaan unkarilaisen Momčilo Tapavican, mutta kärsi välierässä tappion maanmiehelleen Geórgios Tsítakselle.

## Lähteet

* Christópouloksen profiili sports-reference.com -sivustolla
Bargteheide

**Bargteheide** () on kaupunki Saksassa Schleswig-Holsteinin osavaltion Stormarnin piirikunnassa. Asukkaita Bargteheidessa oli 31. joulukuuta 2008 14&nbsp;882, joista naisia oli 7&nbsp;745 ja miehiä 7&nbsp;137. Kaupungin pinta-ala on 15,83 km² ja väestötiheys 940 as./km² (31.12.2008). Bargteheiden pormestari on Henning Görtz.

Bargteheidesta on matkaa etelässä sijaitsevaan Ahrensburgiin kuusi kilometriä, koillisessa sijaitsevaan Bad Oldesloeen 14 km ja koillisessa sijaitsevaan Lyypekkiin 35 km. Kaupunki sijaitsee Bundesautobahn 1- (A1) ja Bundesautobahn 21 (A21) -moottoriteiden risteämäkohdassa.

Bargteheiden ystävyyskaupunkeja ovat Déville-lès-Rouen Ranskassa (vuodesta 1969) ja Żmigród Puolassa (vuodesta 2001).

## Ilmasto

## Tunnettuja asukkaita
* David Kross (s. 1990), näyttelijä

## Lähteet

## Aiheesta muualla

*Viralliset kotisivut
KKS Lech Poznań

**KKS Lech Poznań** on puolalainen, 19 maaliskuuta vuonna 1922 perustettu jalkapalloseura, jonka kotipaikka on Poznańin kaupunki. Se pelaa kaudella 2024–2025 maansa pääsarjassa Ekstraklasassa. Seura on voittanut maansa mestaruuden yhdeksän kertaa, viimeksi vuonna 2025.

Vuodesta 1933 vuoteen 1994 seura oli Puolan rautatieyhtiö PKP:n tukema, ja seuran nimilyhenne KKS tarkoittaakin "rautatieläistä urheiluseuraa" (*Kolejowy Klub Sportowy*, *Lech* puolestaan on Puolan legendaarinen perustaja). Vuonna 2006 Lech Poznań sai tukijakseen kodinkoneita valmistavan Amica-tehtaan ja yhdistyi samalla tehtaan oman *Amica Wronki* -pääsarjaseuran kanssa. Uusi joukkue koostettiin molempien seurojen parhaista pelaajista ja Amica Wronki siirtyi Lechin reservijoukkueeksi alasarjoihin. Lech pelasi kotiottelunsa Wronkissa stadionremontin aikana vuonna 2009.

## Saavutukset
* Puolan mestaruus (9): 1983, 1984, 1990, 1992, 1993, 2010, 2015, 2022, 2025.
* Puolan cupin voitto (5): 1982, 1984, 1988, 2004, 2009.
* Puolan supercupin voitto (6): 1990, 1992, 2004, 2009, 2015, 2016.

## Entisiä pelaajia

*  Teodor Anioła
*  Paulus Arajuuri
*  Jacek Bąk
*  Jan Bednarek
*  Edmund Białas
*  Nicki Bille Nielsen
*  Bartosz Bosacki
*  Jasmin Burić
*  Nicklas Bärkroth
*  Jimmy Conrad
*  Henryk Czapczyk
*  Vernon De Marco
*  Jacek Dembiński
*  Szymon Drewniak
*  Dariusz Dudka]
*  Ivan Đurđević

*  Dariusz Formella
*  Maciej Gajos
*  Robert Gumny
*  Kasper Hämäläinen
*  Roman Jakóbczak
*  Czesław Jakołcewicz
*  Darko Jevtić
*  Kamil Jóźwiak
*  Andrzej Juskowiak
*  Tomasz Kędziora
*  Volodymyr Kostevytš
*  Dawid Kownacki
*  Janusz Kupcewicz
*  Robert Lewandowski
*  Radosław Majewski
*  Maciej Makuszewski

*  Mirosław Okoński
*  Krzysztof Pawlak
*  Szymon Pawłowski
*  Tymoteusz Puchacz
*  Arkadiusz Radomski
*  Mihai Răduț
*  Deniss Rakels
*  Piotr Reiss
*  Marcin Robak
*  Artjoms Rudņevs
*  Mario Šitum
*  Piotr Świerczewski
*  Łukasz Trałka
*  Artur Wichniarek
*  Maciej Żurawski

## Entisiä valmentajia

*  Maciej Skorża
*  John van den Brom

## Lähteet

## Aiheesta muualla

* Virallinen kotisivu 
* Lech Poznań On-Line (epävirallinen sivu)  
* KKS Lech Poznań on-line (epävirallinen sivu) 
* Lech Poznań (90minut.pl)
The Roosters

**The Roosters** on vuonna 1964 perustettu suomalainen rock-yhtye, jossa tapahtui vuosina 1964–1968 jatkuvia kokoonpanovaihdoksia. Se teki vuonna 1965 kaksi singleä "Dona Dona" / "Hold Me" sekä "Bella" / "What Have I Got of My Own?".

## Kokoonpanot

**Ensimmäinen (The Punks)**

* Rock-Jerry – laulu
* Hasse von Hertzen – kitara
* Harry Bergholm – kitara
* Lasse von Hertzen – basso
* Martin Simberg – rummut

**Toinen**

* Lasse von Hertzen – basso ja laulu
* Hasse von Hertzen – kitara
* Harry Bergholm – kitara
* Martin Simberg – rummut

**Kolmas**

* Lasse von Hertzen – basso ja laulu
* Hasse von Hertzen – kitara
* Harry Bergholm – kitara
* Ilkka Sysimetsä – urut
* Martin Simberg – rummut

**Neljäs**

* Lasse von Hertzen – basso ja laulu
* Hasse von Hertzen – kitara
* Harry Bergholm – kitara
* Martin Simberg – rummut

**Viides**

* Lasse von Hertzen – basso ja laulu
* Harry Bergholm – kitara
* Ilkka Sysimetsä – urut
* Martin Simberg – rummut

**Kuudes**

* Lasse von Hertzen – basso
* Cay Karlsson – laulu
* Harry Bergholm – kitara
* Ilkka Sysimetsä – urut
* Martin Simberg – rummut

**Seitsemäs**

* Lasse von Hertzen – basso
* Cay Karlsson – laulu
* Harry Bergholm – kitara
* Seppo Keurulainen – kitara
* Martin Simberg – rummut

**Kahdeksas**

* Lasse von Hertzen – basso
* Cay Karlsson – laulu
* Harry Bergholm – kitara
* Måns Groundstroem – urut
* Raikka Rautarinne – rummut

**Yhdeksäs**

* Lasse von Hertzen – basso
* Cay Karlsson – laulu
* Hasse von Hertzen – kitara
* Raikka Rautarinne – rummut

**Kymmenes**

* Lasse von Hertzen – basso ja laulu
* Hasse von Hertzen – kitara
* Raikka Rautarinne – rummut

**Yhdestoista**

* Raikka Rautarinne – rummut
* Jukka Gustavson – urut ja laulu
* Nikke Nikamo – kitara
* Hanski Vihunen – basso

**Kahdestoista**

* Raikka Rautarinne – rummut
* Jukka Gustavson – urut ja laulu
* Jorma Karvonen – kitara
* Hanski Vihunen – basso

**Kolmastoista**

* Lasse von Hertzen – basso
* Cay Karlsson – laulu
* Hasse von Hertzen – kitara
* Martin Simberg – rummut

## Aiheesta muualla
* The Roosters -historiikki verkkosivustolla BackToTheSixties.fi
* The Roosters -diskografia  Suomen äänitearkistossa
* The Roosters -diskografia  verkkosivustolla Discogs.com
Estádio Asa Delta

**Estádio Asa Delta** on monikäyttöinen stadion Primavera do Lestessä Brasiliassa. Nykyään sitä käytetään enimmäkseen jalkapallossa Sociedade Esportiva e Recreativa Juventuden kotikenttänä. Stadionille mahtuu 5 000 ihmistä.
Koivumittari

**Koivumittari** (*Biston betularius* tai *Biston betularia*) on mittareiden heimoon (Geometridae) ja lovimittareiden alaheimoon (Ennominae) kuuluva yöperhonen, joka on Suomessa yleinen maan etelä- ja keskiosissa. Se lentelee pääosin kesäkuun alusta heinäkuun loppuun. Koivumittareita on vaaleita, harmaita ja tummia.

## Koko ja ulkonäkö
Isokokoinen, suipposiipinen ja varsin tukevarakenteinen mittariperhonen, jonka siipiväli vaihtelee 41&ndash;61&nbsp;mm. Perusmuodolla sekä etu- että takasiivet ovat valkoiset ja niitä kirjovat pienet mustat pisteet. Etusiiven etureunassa on yhtenäisemmin mustaa väriä ja poikkiviirut erottuvat yleensä heikosti, joskus yhtenäisempinä. Ruumis on saman värinen ja samalla tavalla kuvioitu kuin siivet, mikä on yöperhosilla harvinaista. Lajista on myös tummempi muoto *f. insularia* sekä lähes täysin musta *f. carbonaria*.

## Levinneisyys ja lentoaika
Holarktinen laji, jonka levinneisyys kattaa lähes koko Euroopan aivan pohjoisimpia osia lukuun ottamatta. Idässä sitä tavataan Uralin ja Keski-Aasian kautta Koreaan, Kiinaan ja Japaniin. Elinalue jatkuu Pohjois-Amerikassa Kanadasta Meksikon pohjoisosiin. Suomessa koivumittari elää yleisenä Oulu-Kajaani-linjan eteläpuolella. Perhoset ovat lennossa kesäkuun alkupuolelta heinäkuun lopulle tai elokuun alkuun.

## Elinympäristö ja elintavat
Koivumittari elää valoisissa metsissä ja pensaikoissa. Se viihtyy myös kulttuurivaikutteisilla paikoilla kuten puistoissa ja puutarhoissa. Se on melko yleinen, mutta esiintyy tavallisesti yksitellen. Koiraat tulevat valolle, mutta naaraat hyvin harvoin ja ovat tällöin yleensä parittelemattomia. Vastoin yleistä uskomusta koivumittarit eivät lepää puiden rungoilla vaan oksilla pitäen ruumistaan oksaan nähden poikkisuunnassa ja siipiä oksan suuntaisesti.

Toukka kehittyy poikkeuksellisen hitaasti, mutta niiden kasvattaminen on helppoa. Runsaana esiintyessään toukat voivat aiheuttaa vahinkoa puutarhoissa. Kotelo talvehtii maan alla.

## Teollisuusmelanismi

Koivumittari on tullut tunnetuksi siitä, että Englannissa tämän perhoslajin väri on vaihtunut laajalla alueilla asteittain valkoisesta mustaksi.
1800-luvun alussa suurin osa Englannin koivumittareista oli valkoisia, koska puiden rungoissa oli valkoista jäkälää. Siipien valkea väri antoi koivumittareille suojan saalistavia lintuja vastaan. Jos syntyi mustia koivumittareita, ne hävisivät nopeasti saalistavian lintujen suihin.
Mutta 1850-luvulla valkea jäkälä alkoi kadota Englannin teollisuusalueiden puista saasteiden takia ja puun rungot peittyivät hiilipölyyn. Tällöin mustat koivumittarit alkoivat yleistyä, ja olivat teollistuneimmilla alueilla hyvin yleisiä jo 1900-luvun alussa. Mustien koivumittarien yleistymistä sanotaan teollisuusmelanismiksi.
1970-luvulle tultaessa teollisuuden saasteet vähenivät, jäkälä yleistyi ja puiden rungot vaalenivat. Tällöin koivumittareiden värityksessä tapahtui vastakkaista vaalentumista.

## Ravintokasvi
Toukka on erittäin monilla eri kasveilla elävä polyfagi.

## Lähteet

## Aiheesta muualla
*Perhoset: Koivumittari (''Biston betularius'')
* Bestimmungshilfe des Lepiforums 
* Moths and Butterflies of Europe and North Africa 
* Vlindernet
Suomen Keittiömestarit

**Suomen Keittiömestarit ry** (SKM; , ) on Suomen alueellisten keittiömestariyhdistysten kattojärjestö. Yhdistyksen tehtävänä on edistää suomalaista ruokakulttuuria ja korkealaatuista keittotaitoa Suomessa ja ulkomailla. Yhdistys on perustettu vuonna 1950, ja se on Pohjoismaiden keittiömestareiden liiton (NKF) ja Keittiömestareiden maailmanliiton (WACS) jäsen. Yhdistyksen jäseninä on eri puolilla Suomea 14 alueyhdistystä, joissa on yhteensä yli tuhat henkilöjäsentä. Yhdistyksen puheenjohtaja vuoden 2026 alussa alkavalla kaudella on tamperelainen keittiömestari Aarne Hietamäki.

## Suomen kokkimaajoukkue
Kymmenjäseninen Suomen kokkimaajoukkue harjoittelee yhdessä kerran kuussa ja osallistuu vuosittain Keittiömestareiden maailmanliiton (WACS) kilpailuihin. Kunkin joukkueen toimintakausi on neljä vuotta, ja se huipentuu joka neljäs vuosi järjestettäviin kokkiolympialaisiin ().

## Teoksia
* 50-vuotishistoriikki: 

## Lähteet

## Aiheesta muualla
*Yhdistyksen kotisivut
*Pohjoismaiden keittiömestareiden liiton (NKF) kotisivut 
*Keittiömestareiden maailmanliiton kotisivut (worldchefs.org)
Arena Fonte Nova

**Bahia Arena** on stadion Salvadorissa Brasiliassa. Se rakennettiin vuoden 2014 jalkapallon maailmanmestaruuskilpailuja varten. Stadionilla on 44 100 paikkaa.
Emilia Pikkarainen

**Emilia Fanni Vivian Pikkarainen** (ent. Bottas), s. 11. lokakuuta 1992 Vantaa) on entinen suomalainen kilpauimari ja nykyinen esteratsastaja. Hän edusti uinnissa Simmis Wandaa, ja häntä valmensi isänsä Jukka Pikkarainen.

## Uimarina
Pikkarainen edusti Suomea Pekingin olympialaisissa 2008. Hän sijoittui 100&nbsp;metrin perhosuinnissa 46:nneksi. Nuorten EM-kilpailuissa Belgradissa 2008 hän oli kuudes 50&nbsp;metrin perhosuinnissa sekä kahdeksas 100&nbsp;metrin perhosuinnissa ja 50&nbsp;metrin vapaauinnissa. Aikuisten arvokilpailufinaaliin hän selviytyi ensimmäisen kerran Rijekan lyhyen radan EM-kilpailuissa 2008 oltuaan 4&nbsp;×&nbsp;50&nbsp;metrin vapaauintiviestissä kuudes ja 4&nbsp;×&nbsp;50&nbsp;metrin sekauintiviestissä seitsemäs. Henkilökohtaisella matkalla hän selviytyi aikuisten arvokisafinaaliin ensimmäisen kerran Istanbulin lyhyen radan EM-kilpailuissa 2009 oltuaan 200&nbsp;metrin perhosuinnissa yhdeksäs. Alkuerässä hän oli tehnyt Suomen ennätyksen 2.08,11.  4&nbsp;×&nbsp;50&nbsp;metrin vapaauintiviestissä Suomi oli viides.

Marraskuussa 2010 hän oli Suomen pronssia voittaneessa 4&nbsp;×&nbsp;50&nbsp;metrin vapaauinnin viestijoukkueessa uinnin lyhyen radan EM-kilpailuissa Eindhovenissa. Marraskuussa 2012 hän oli Suomen hopeaa voittaneessa 4&nbsp;×&nbsp;50&nbsp;metrin vapaauinnin viestijoukkueessa uinnin lyhyen radan EM-kilpailuissa Chartresissa. 100 metrin sekauinnissa hän sijoittui neljänneksi.

Vuoden 2016 pitkän radan EM-kilpailuissa Pikkarainen ui Suomen kolmannen eli perhosuintiosuuden 4 × 100 metrin sekauintiviestissä joukkueen voittaessa EM-pronssia uudella SE-ajalla.

Pikkarainen saavutti ensimmäiset aikuisten sarjan 50&nbsp;metrin altaan SM-mitalinsa Espoonlahdessa 2008. Hän voitti kultaa 100&nbsp;ja 200&nbsp;metrin perhosuinnissa sekä pronssia 50&nbsp;metrin vapaa- ja perhosuinnissa. 
Toukokuussa 2009 hän teki pitkän altaan naisten Suomen ennätyksen kaikilla perhosuintimatkoilla: 50&nbsp;metrillä 26,90, 100&nbsp;metrillä 59,48 ja 200&nbsp;metrillä 2.12,94. Osan ennätyksistä hän on sittemmin rikkonut.
Lisäksi hänellä on nimissään 200 metrin sekauinnin Suomen ennätys 2.14,23.

## Esteratsastajana
Pikkarainen osallistui vuoden 2017 Helsinki Horse Show’ssa esteratsastuksessa kansallisen luokan kilpailuun. Hän omistaa kolme hevosta, jotka asuvat Tuusulassa.

## Yksityiselämä
Pikkarainen on harrastanut uinnin ja esteratsastuksen lisäksi triathlonia ja balettia. Hänen veljensä Ville Pikkarainen on nuorten maajoukkuetason uimari. Pikkarainen kihlautui Formula 1 -kuljettaja Valtteri Bottaksen kanssa helmikuussa 2015 ja he avioituivat syyskuussa 2016. Emilia asuu pääkaupunkiseudulla, Valtterin kotipaikka on Monaco. Pariskunta ilmoitti marraskuussa 2019 eroavansa.

## Lähteet
New Joys

**New Joys** oli vuosina 1965 – 1973 toiminut suomalainen popyhtye. Helsinkiläisen yhtyeen managerina toimi Ykä Reinikainen ja ensilevynsä tekemisen aikoina 1967 yhtyeen jäsenet olivat vielä koululaisia. Yhtyeessä lauloivat Benno (Nils Blummé) ja Tarro (Tapio Mäkinen) sekä soittivat Jori Auvinen (kitara), Hannu Peltonen (basso) ja Haraldo Bergqvist (rummut). Yhtyeen ensilevy oli käännös The Turtlesin hitistä *Happy Together* eli *Mikset mua huomaa*, josta tuli varsin suosittu. Singlen B–puolen *Kevät* oli yhtyeen omaa tuotantoa.

Toinen single *Kuuluthan mulle Windy* menestyi niin ikään hyvin. Vuonna 1968 yhtye levytti vielä The Lemon Pipersin kappaleesta *Green Tambourine* hittikäännöksen *Tamburiinin soittaja*, mutta suuntautuivat sitten soul–musiikkiin päin ja saman vuoden syyskuussa mukaan tulivat entinen Soulset-jäsen Matti Bergström (basso), Juha Rislakki (kitara), Kaj (Sakke) Nuorivaara (saksofoni) ja Julius Heikkilä (saksofoni).

Kesällä 1969 yhtye teki kiertueen Soul 69, jolla olivat mukana myös saksofonisti  Stanley Lindroos sekä laulaja Sirkka Keiski ja Risto Kurrosen tanssiryhmä Villikissat.

Soulmusiikin mentyä pois muodista yhtye siirtyi suoraviivaiseen rock & rolliin, mutta hajosi vuodenvaihteessa 1972 – 1973.

## Diskografia
:*Mikset mua huomaa / Kevät* (1967)
:*Kuuluthan mulle Windy / Luotin valheisiin* (1967)
:*Tamburiinin soittaja / Hän jääköön* (1968)
:*En maata tallaa koskaan / Sinun unesi* (1969)

## Kokoonpanot
**Alkuperäinen 1965 – 1968**

* Benno – laulu
* Tarro – laulu
* Jori Auvinen – kitara 
* Hannu Peltonen – basso
* Haraldo Bergqvist – rummut

**Toinen**
* Benno – laulu
* Tarro – laulu
* Juha Rislakki – kitara
* Matti Bergström – basso
* Kaj (Sakke) Nuorivaara – saksofoni
* Haraldo Bergqvist – rummut

**Kokoonpano kesällä 1969 (Soul 69 konsertti)**

* Benno – laulu
* Tarro – laulu
* Juha Rislakki – kitara
* Matti Bergström – basso
* Stanley Lindroos – saksofoni
* Haraldo Bergqvist – rummut
* Risto Kurrosen tanssiryhmä

## Aiheesta muualla
*